ཨོཾ་བཟང་མ་ཎི་ལ་ཡི་པདྨེ་ཧཱུཾ།
ཨོཾ་བཟང་མ་ཎི་ལ་ཡི་པདྨེ་ཧཱུཾ༌། །
དྲིན་ཅན་རྩ་བའི་བླ་མ་མཁྱེན། །
ལ་གཅིག་བརྒྱབ་པའི་ཕར་རྒྱབ་དང་། །
ལུང་གཅིག་བརྒྱབ་པའི་ཚུར་རྒྱབ་ན། །
ལུང་པའི་བར་དབྲག་གསུམ་འཛོམས་ན། །
སྲིད་པའི་བྱ་མོ་དཀར་མོ་ཡོད། །
མཇུག་མ་ཤར་ལ་གཏད་པ་ནི། །
དྲོ་འཇམ་ཉི་མའི་ཚུལ་ན་ཡོད། །
གཡོན་མ་ལྷོ་ལ་གཏད་པ་ནི། །
ཤིང་ཆེན་སྟག་པའི་ཚུལ་ན་ཡོད། །
མགོ་བོ་ནུབ་ལ་གཏད་པ་ནི། །
ཆུ་ཆེན་ཁམ་པའི་ཚུལ་ན་ཡོད། །
གཡས་པ་བྱང་ལ་གཏད་པ་ནི། །
ཤེལ་ཚྭ་དཀར་མོའི་ཚུལ་ན་ཡོད། །
སྡེར་བཞི་ས་ལ་བབས་པ་ནི། །
ས་གཞི་ཐེག་པའི་ཚུལ་ན་ཡོད། །
གསེར་སྒྲོ་ལེ་ཚན་བཅོ་བརྒྱད་ཡོདད། །
འོག་འདྲེན་དཔོན་པོའི་ཚུལ་ན་ཡོད། །
དངུལ་སྒྲོ་ལེ་ཚན་བཅུ་དགུ་ཡོད། །
118

དྲིན་ཅན་ཕ་མའི་ཚུལ་ན་ཡོད། །
ཡན་མཆུ་སེར་པོ་གསེར་ལ་ཡོད། །
རྩ་བའི་བླ་མའི་ཚུལ་ན་ཡོད། །
མན་མཆུ་ཁམ་པ་དངུལ་ལ་ཡོད། །
གྲྭ་བཙུན་འཛོམས་པའི་ཚུལ་ན་ཡོད། །
སྤྱན་མིག་གློག་དམར་འཁྱུག་འདྲ་ཡོད། །
སྟག་ཤར་གཞོན་པའི་ཚུལ་ན་ཡོད། །
ཨོཾ་བཟང་མ་ཎི་ལ་ཡི་པདྨེ་ཧཱུཾ། །